બ્લોગ વાચક કોપી/પેસ્ટ કરી ફાઈલ બનાવી નવરાશે અનેક વાર વાંચી શકે છે. મિત્રોને મોકલી શકે છે. બ્લોગના વાચકને તો કંટાળી જવાય એટલા, કોપી અને ફોર્વર્ડ કરેલા સંદેશ મળતા જ રહે છે! ‘ગમતું એ મારું’ એનાથી એક ડગલું આગળ ધપેલી આ મનોવૃત્તિ છે – ‘ગમતાંનો ગુલાલ’ કરવાની વૃત્તિ છે. બ્લોગરના ધ્યાનમાં કાંઈક પણ આવે, તો એને પોતાના બ્લોગ પર મુકી વહેંચવાનો એને ઊછાળો થઈ આવે છે, અને તેનો એ તરત અમલ કરી શકે છે – ભલે મેળવનાર એને ‘સ્પેમ’ ગણતો હોય !